ज्ञानपुर। जिला कांग्रेस कमेटी की बैठक गुरुवार को जिला कार्यालय पर हुई। बैठक में प्रदेश सरकार की किसान विरोधी नीतियों का विरोध किया गया। बैठक की अध्यक्षता करते हुए कमेटी के जिलाध्यक्ष रत्नेश मिश्र ने कहा कि किसान अपने गेंहू की बिक्री के लिए दर-दर भटक रहा है। बिचौलियों की चांदी कट रही है। किसान अपना गेहूं सरकार को देना चाहता है लेकिन सरकार के पास बोरा ही नहीं है। बोरे के नाम पर किसानों से 50 रुपये से लेकर 100 रुपये तक कटौती क्रय केंद्रों पर की जा रही है। कमेटी के जिला महासचिव सुरेश चंद्र उपाध्याय ने मुख्य विकास अधिकारी से मांग किया की किसानों के गेहूं को 17 मई तक पीसीएफ केंद्रों पर नहीं लिया गया। तो कांग्रेस कमेटी की ओर से 18 मई को चक्का जाम और विरोध प्रदर्शन किया जाएगा। बैठक में डा. देवेंद्र दूबे, आलोक दूबे, कुलदीप श्रीवास्तव, गुलजारी लाल उपाध्याय, विनोद दूबे, संजीव दूबे, प्रेम बिहारी उपाध्याय, हरिश्चंद्र दूबे, आनंद उपाध्याय आदि लोग मौजूद रहे।